Samarqandda YTH oqibatida 10 oyda o‘lim bilan bog‘liq 235 ta holat qayd etilgan

Samarqandda 2021-yilning 10 oyida yo‘l-transport hodisalari bilan bog‘liq 825 ta jinoyat qayd etilgan. Bu haqida xalq deputatlari Samarqand viloyati kengashining 48-sessiyasida viloyat IIB boshlig‘i Shavkat Rahmonov ma’lum qildi, deya xabar bermoqda “Daryo” muxbiri.
Holatlarning 336 tasi transport vositasi tezligini oshirish, 104 tasi quvib o‘tish qoidalarini buzish, 54 tasi transport vositasini boshqarish paytida uxlab qolish oqibatida yuzaga kelgan.
Yo‘l-transport hodisalari natijasida 235 ta o‘lim bilan bog‘liq holat qayd etilgan.